Tabula Melanesiana
**Melanesia** (ex verbis Graecis: *μέλας* 'ater' + *νῆσος* 'insula') est regio Oceanica, quae de occidentali Pacifici Occidentalis latere ad Mare Arafura contingit, ad septentriones et orientem Australiae spectantem. Hic terminus primum ab Iulio Dumont d'Urville anno 1832 adhibitus est, ut ethnicam geographicamque Pacifici nec Polynesiam nec Micronesiam regionem designet.

Hodie, haec classificatio hominum ab anthropologis habetur falsa quoniam ea diversitatem regionis neglegit: adest nulla singularis Melanesiae mos vel cultura. Regionis homines corpore, lingua, societate, et cultura permaxime inter se variant. Potestates autem Europeanae saeculis undevicensimo et vicensimo unius culturae opinionem vanam promoverunt.

Accuratius est nihilominus notio geopoliticalis termini quae late adhibetur. Exempli gratia, Melanesian Spearhead Group fecit Preferential Trade Agreement, foedus quod commercium regulat inter res publicas Vanuatu, Insulas Salomonis, Papuam Novam Guineam, et Vitios. *Melanesia* etiam est terminus geographicus, adhibitus cum rationes ad discrimina nationalia, ethnica, et linguistica non pertinent (Diamond et Mayr 2001).

Homines
-------

Primi insularum nunc Melanesia appellatarum incolae maiores videntur hominum qui hodie linguis Papuanis loquuntur. Qui homines Novam Guineam abhinc annorum nonnulla decem millennia habitare coepisse, atque insulas abhinc annorum 35 000 fere attigisse putantur, secundum rationes radiocarbonicas. Primi homines in Melanesia linguis non-Austronesianis utebantur, insulasque incoluerunt ad orientem versus usque ad praecipuas Insularum Salomonis insulas, Makira et fere nonnullis minimas insulis in oriente non exclusis (Dunn et al. 2005).

Situs
-----

Hae insulae et circuli insularum post saeculum undevicensimum partes Melanesiae ab hominibus scientiae peritis habentur:

* Circulus Bismarck
* Insulae Maluku
* Insula Norfolk
* Insulae Salomonis
* Insulae Freti Torres
* Nova Caledonia
* Nova Guinea
* Vanuatu
* Viti

Item insulae quorum incolae de varios patres descendunt et qui non se appellant Melanesianos:

* Flores
* Nauru
* Sumba
* Timoria

Nonnullae insulae ad occidentalem Novae Guineae, sicut Halmahera, Alor, et Pantar, possunt existimari partes Melanesiae, quamquam incolae illarum insularum se Melanesianos non ducunt.

Nexus interni
-------------

* Episcopus Melanesiae (Anglicanus)
* Germanitas Melanesiana
* Micronesia
* Negritus
* Papua
* Polynesia

Fontes
------

* Diamond, Jared, et Ernst Mayr. 2001. *The Birds of Northern Melanesia: Speciation, Ecology, and Biogeography.* Novi Eboraci: Oxford University Press. ISBN 0-19-514170-9.
* Dunn, Michael, Angela Terrill, Ger Reesink, Robert A. Foley, et Stephen C. Levinson. 2005. "Structural Phylogenetics and the Reconstruction of Ancient Language History." *Science* 309: 2072–75.
* Friedlaender, Jonathan, F. R. Friedlaender, F. A. Reed, K. K. Kidd, J. R. Kidd, et al. 2001. "The Genetic Structure of Pacific Islanders." *Public Library of Science* 4 (1). .
* Kayser, Manfred, Silke Brauer, Gunter Weiss, Peter A. Underhill, Lutz Rower, Wulf Schiefenhövel, et Mark Stoneking. 2000. "The Melanesian Origin of Polynesian Y chromosomes." *Current Biology* 10: 1237–46.
* Spriggs, Matthaeus. 1997. *The Island Melanesians.* Oxoniae: Blackwell. ISBN 0-631-16727-7.

Nexus externi
-------------

* Tabula geographica.
* Disputationes hodiernae.
* South Pacific.
* "Polynesian origins: Insights from the Y chromosome."
* "Independent Histories of Human Y Chromosomes from Melanesia and Australia."
* Situs de Melanesia Occidentali.
* Indices avium insularum Melanesiarum.
* New Guinea: Crossing Boundaries and History = Generalis Melanesiae historia.
* Commentarii Anglicani de historia Melanesiana.